[pic] | AZ EURÓPAI KÖZÖSSÉGEK BIZOTTSÁGA |

Brüsszel, 17.2.2009

COM(2009) 78 végleges

2007/ 0247/ 0248 / 0249 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak az alábbi címeken előterjesztett javaslatok elfogadására vonatkozó közös álláspontjáról:

az Európai Parlament és a Tanács irányelve az elektronikus hírközlő hálózatok és elektronikus hírközlési szolgáltatások közös keretszabályozásáról szóló 2002/21/EK irányelv, az elektronikus hírközlő hálózatokhoz és kapcsolódó eszközökhöz való hozzáférésről, valamint azok összekapcsolásáról szóló 2002/19/EK irányelv és az elektronikus hírközlő hálózatok és az elektronikus hírközlési szolgáltatások engedélyezéséről szóló 2002/20/EK irányelv módosításáról;

az Európai Parlament és a Tanács irányelve az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról szóló 2002/22/EK irányelv, az elektronikus hírközlési ágazatban a személyes adatok kezeléséről, feldolgozásáról és a magánélet védelméről szóló 2002/58/EK irányelv és a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK rendelet módosításáról; továbbá

az Európai Parlament és a Tanács rendelete az európai távközlési szabályozók csoportjának létrehozásáról

2007/ 0247/ 0248 / 0249 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak az alábbi címeken előterjesztett javaslatok elfogadására vonatkozó közös álláspontjáról: az Európai Parlament és a Tanács irányelve az elektronikus hírközlő hálózatok és elektronikus hírközlési szolgáltatások közös keretszabályozásáról szóló 2002/21/EK irányelv, az elektronikus hírközlő hálózatokhoz és kapcsolódó eszközökhöz való hozzáférésről, valamint azok összekapcsolásáról szóló 2002/19/EK irányelv és az elektronikus hírközlő hálózatok és az elektronikus hírközlési szolgáltatások engedélyezéséről szóló 2002/20/EK irányelv módosításáról; az Európai Parlament és a Tanács irányelve az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról szóló 2002/22/EK irányelv, az elektronikus hírközlési ágazatban a személyes adatok kezeléséről, feldolgozásáról és a magánélet védelméről szóló 2002/58/EK irányelv és a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK rendelet módosításáról; továbbá az Európai Parlament és a Tanács rendelete az európai távközlési szabályozók csoportjának létrehozásáról

1. ELŐZMÉNYEK

A Bizottság 2007. november 13-án elfogadta a COM(2007) 697 – 2007/0247 (COD) (a jobb szabályozásról szóló irányelv) és a COM(2007) 698 – 2007/0248 (COD) (a felhasználói jogokról szóló irányelv) irányelvre, valamint a COM (2007) 699 – 2007/0249 (COD) rendeletre vonatkozó javaslatát, és 2007. november 13-án, 15-én, illetve 16-án ezeket az Európai Parlament és a Tanács elé terjesztette.

A Bizottság az EK-Szerződés 250. cikkének megfelelően – a Parlament által első olvasatban 2008. szeptember 24-én megszavazott számos módosítást részben vagy teljes egészében átemelve – 2008. november 5-én és 6-án elfogadta módosított javaslatait[1].

A Tanács az EK-Szerződés 251. cikkével összhangban […]-án/-én elfogadta e javaslatokra vonatkozó közös álláspontjait[2].

2. A BIZOTTSÁG JAVASLATAINAK CÉLJA

A Bizottság javaslatainak célja az elektronikus hírközlés szabályozási keretének módosítása, vagyis

- a keret-[3], az engedélyezési[4] és a hozzáférési irányelv[5] módosítása ezek eredményességének javítása, a gazdasági szabályozás végrehajtásához szükséges igazgatási erőforrások csökkentése és a rádiófrekvenciákhoz való hozzáférés egyszerűsítése és hatékonyabbá tétele érdekében, és

- az egyetemes szolgáltatási irányelv[6] és az elektronikus hírközlési adatvédelmi irányelv[7] módosítása a fogyasztók és felhasználók bizonyos jogainak megerősítése, az elektronikus hírközlés biztonságának és megbízhatóságának megteremtése, valamint a magánélet és a személyes adatok magas szintű védelme érdekében,

valamint független szakértői testület létrehozása, amely az uniós szabályozási keret végrehajtásában támogatná a Bizottságot és a nemzeti szabályozó hatóságokat, hatékonyan hozzájárulva ezzel a belső piac kiteljesítéséhez.

A Bizottság véleménye szerint a COM(2008) 720, 723 és 724 számú módosított javaslataiban megfogalmazott álláspont jelentős előrelépést jelent a három intézmény egymáshoz közelítő álláspontja felé.

3. MEGJEGYZÉSEK A TANÁCS KÖZÖS ÁLLÁSPONTJÁHOZ

A Bizottság megállapítja, hogy a Tanács közös álláspontja jelentősen eltér mind a Bizottság, mind az Európai Parlament álláspontjától, nevezetesen a belső piaci mechanizmusokra, köztük is elsősorban a következetes korrekciós intézkedések biztosításával, a funkcionális szétválasztásra irányuló további korrekcióval, a rádióspektrum-politikával és a szabályozó szerv létrehozásával kapcsolatos mechanizmusokra vonatkozó állásponttól. A szabályozó testületet illetően a Bizottság különösen aggályosnak tartja, hogy a Tanács álláspontja intézményi kérdéseket vet fel, amelyek az elfogadható megállapodás jelentős akadályát képezhetik.

A Bizottság megállapítja továbbá, hogy a Tanács álláspontja több további, a szabályozási keret módosítására irányuló mindkét irányelvjavaslatot érintő kérdésben eltér a Bizottság és az Európai Parlament álláspontjától. A Bizottság mindazonáltal úgy véli, hogy a felhasználói jogokról szóló irányelvjavaslatot érintő véleménykülönbségek nem olyan súlyúak, mint a javasolt jobb szabályozási irányelvet és a szabályozó testület létrehozásáról szóló rendeletet érintőek.

4. KÖVETKEZTETÉS

Fenti megjegyzéseiben a Bizottság a módosított javaslatai és a Tanács közös álláspontjai közötti különbségekre hívja fel a figyelmet.

Mindazonáltal, és a Tanács 2008. november 27-i ülésének jegyzőkönyvéhez csatolt nyilatkozata fenntartásával a Bizottság megerősödött abban a meggyőződésében, hogy módosított javaslatai hozzájárulhatnak az intézmények közötti kiegyensúlyozott megállapodáshoz, amely az európai egységes piacon mind a polgárok, mind a vállalkozások számára előrelépést jelent majd. Ennek megfelelően a Bizottság kész arra, hogy elősegítse a társjogalkotók közötti megegyezést.

MELLÉKLET

A BIZOTTSÁG NYILATKOZATA

A Bizottság tudomásul veszi a Tanács által elfogadott közös álláspontot, amely módosítja a Bizottságnak az elektronikus hírközlő hálózatok és elektronikus hírközlési szolgáltatások uniós keretszabályozásának felülvizsgálatára vonatkozó javaslatait (a jobb szabályozási irányelvre, a felhasználói jogokról szóló irányelvre és az Európai Elektronikus Hírközlési Piacfelügyeleti Hatóság létrehozásáról szóló rendeletre vonatkozó javaslatot).

A Bizottság különösen megállapítja, hogy a Tanács közös álláspontja jelentősen eltér mind a Bizottság, mind az Európai Parlament álláspontjától, nevezetesen a belső piaci mechanizmusokra, köztük is elsősorban a következetes korrekciós intézkedések biztosításával, a funkcionális szétválasztásra irányuló további korrekcióval, a rádióspektrum-politikával és a szabályozó szerv létrehozásával kapcsolatos mechanizmusokra vonatkozó állásponttól. A szabályozó testületet illetően a Bizottság különösen aggályosnak tartja, hogy a Tanács közös álláspontja intézményi kérdéseket vet fel, amelyek az elfogadható megállapodás jelentős akadályát képezhetik.

A Bizottság megállapítja továbbá, hogy a Tanács közös álláspontja több további, a szabályozási keret módosítására irányuló mindkét irányelvjavaslatot érintő kérdésben eltér a Bizottság és az Európai Parlament álláspontjától. A Bizottság mindazonáltal úgy véli, hogy a felhasználói jogokról szóló irányelvjavaslatot érintően fennálló véleménykülönbségek nem olyan súlyúak, mint a javasolt jobb szabályozási irányelvet és a szabályozó testület létrehozásáról szóló rendeletet érintőek.

Ebben az összefüggésben a Bizottság meg kívánja erősíteni a COM(2008) 720, 723 és 724 számú módosított javaslataiban megfogalmazott álláspont jelentős előrelépést jelent a három intézmény egymáshoz közelítő álláspontja felé.

[1] COM(2008) 724, 723 és 720 végleges.

[2] HL C

[3] Az Európai Parlament és a Tanács 2002/21/EK irányelve (2002. március 7.) az elektronikus hírközlő hálózatok és elektronikus hírközlési szolgáltatások közös keretszabályozásáról (HL L 108., 2002.4.24.).

[4] Az Európai Parlament és a Tanács 2002/20/EK irányelve (2002. március 7.) az elektronikus hírközlő hálózatok és az elektronikus hírközlési szolgáltatások engedélyezéséről (HL L 108., 2002.4.24.).

[5] Az Európai Parlament és a Tanács 2002/19/EK irányelve (2002. március 7.) az elektronikus hírközlő hálózatokhoz és kapcsolódó eszközökhöz való hozzáférésről, valamint azok összekapcsolásáról (HL L 108., 2002.4.24.).

[6] Az Európai Parlament és a Tanács 2002. március 7-i 2002/22/EK irányelve az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról (HL L 108., 2002.4.24., 51. o.).

[7] Az Európai Parlament és a Tanács 2002. július 12-i 2002/58/EK irányelve az elektronikus hírközlési ágazatban a személyes adatok feldolgozásáról és a magánélet védelméről (HL L 201., 2002.7.31., 37. o.).